છેક કાન ફિલ્મ-ફેસ્ટિવલ સુધી ઝંડા લહેરાવી આવેલી નવોદિત ડિરેક્ટર કનુ બહલની ઑફબીટ ‘તિતલી’નું નામ ખરેખર તો અગ્લી (Ugly) હોવું જોઈતું હતું; કારણ કે અહીં સ્ક્રીન પર આપણા સમાજનું, એના અસમાન વિકાસનું, જીવતા રહેવા માટે રીતસર જંગલી પશુઓની જેમ મરણિયા થયેલા લોકોનું, તેમના સ્વાર્થનું, ગંદી માનસિકતાનું ખોફનાક વર્ણન થયું છે. આ ફિલ્મ માત્ર ૧૧૭ મિનિટની છે, પણ આપણી બોચી પકડીને એક મિનિટ માટે પણ ચસકવા દેતી નથી.